procesaur/Wiki.mk huggingface dataset:
Утман Таха

Утман ибн Абдух ибн Хусејн ибн Таха (најчесто само Утман Таха, |عثمان طه) е арапски краснописец прочуен по тоа што рачно го изработил мусхафот (книжното издание) на Куранот што се издава во Комплексот „Крал Фахд“ за печатење на Куранот како официјален.
Таха е роден во 1934 г. во предградие на Алеп, Сирија. Дипломирал шеријатско право на Дамаскиот универзитет, а студирал и арапски јазик, исламски декоративни уметности и сликарство. Добил стручно краснописно уверение кај Хамид ел-Амиди, таканеречениот мајстор на сите краснописци во исламскиот свет. Учел краснопис и кај Муахамед Али ел-Мевлеви, Ибрахим ел-Рифаи (во Алеп), Мухамед Бедеви ел-Дијрани (во Дамаск) и Хашим ел-Багдади.
Првиот мусхаф (пишан примерок на Куранот) го изработил во 1970 г. Во 1988 престојувал во Саудиска Арабија, и заради неговиот извонредно убав, јасен и лесно читлив стил бил назначен за краснописец и краснописец во Комплексот „Крал Фахд“ за печатење на Куранот во Медина. Истата година бил избран и за член на стручната жири комисија за доделување на Наградата за арапски краснопис која се одржува на секои три години во Истанбул.
За време на 18-те години работа во комплексот „Крал Фахд“, Утман има изработено четири мусхафи од кои се дистрибуирани 200 милиони примероци ширум светот. За три децении работа Таха изработил дури 10 масхафи. Најчесто еден мусхаф бара повеќе од 3 години пишување и уште една година за лектура и коректура.
1 Наводи
* Делумно засновано на
Јаким Алулов

Јаким Алулов (Вевчани, 1845 — Вишни, 1903) — македонски револуционер, учесник во македонското револуционерно движење, член и војвода на Македонската револуционерна организација.
1 Животопис
Тој е роден во Вевчани, тогашна Отоманско Царство. Се приклучува во Македонската револуционерна организација во 1901 година. Од 1903 година Јаким Алулов е регионален војвода. За време на Илинденското востание Јаким Алулов раководи со четата на Струшки Дримкол. Убиен е во декември 1903 година во Вишни.
Уметничко лизгање на Зимските олимписки игри 2010 - спортски двојки

Натпреварите во спортски двојки во уметничко лизгање на Зимските олимписки игри 2010 се одржаа на 14 и 15 февруари. Кратката програма се одржа на 14 февруари, со почеток во 16:30 по месно време (UTC-8), а слободната програма се одржа на 15 февруари со почеток во 17:00.
На натпреварите учествуваа 20 двојки од 12 земји, а златниот медал го освои кинеската двојка, Шен Сјуе и Џао Хунбо.
1 Освојувачи на медали
Злато, Сребро, Бронза
Шен СјуеЏао Хунбо, Пан ЧинТунг Џиен, Аљона СавченкоРобин Солкови
Зимски олимписки игри 1936

IV Зимски олимписки игри се одржале од 6 до 16 февруари 1936 године во Гармиш-Партенкирхен, Германија. Истата година, Германија била домаќин и на Летните олимписки игри, кои се одржале во Берлин. Тоа било за последен пат обете Олимписки игри во иста година да се одржат во иста земја.
На овие игри, за првпат во натпреварувачката програма се нашле дисциплините од спортот алпско скијање. Меѓутоа, поради аматерските правил, на учителите по скијање им било забрането учеството, бидејќи ги сметале за професионалци. Поради тоа, алпските скијачи од Франција и Швајцарија ги бојкотирале натпреварите во овој спорт.
1 Краток преглед
* Соња Хени од Норвешка го освоила третото последователно злато во уметничко лизгање во женска конкуренција.
* Ивар Балангруд освоил 3 златни (во трките на 500, 5000 и 10000 m) и 1 сребрен медал (во трката на 1500 m) во четирите дисциплини во брзо лизгање.
* Во хокеј на мраз се случило големо изненадување, кога златниот медал го освоиле репрезентативците од Велика Британија, кои во клучниот натпревар ја совладале репреентацијата на Канада со 2-1. Сепак, дури десетмина од вкупно дванаесет хокеари на Велика Британија тренирале во Канада.
* Медалите, со кои биле одликувани најдобрите на овие игри, биле најголемите и најтешките досега. Тие имале пречник со должина од 100 mm, дебелина од 4 mm и маса од 324 g.
2 Спортови
Спортистите биле одликувани со медали во 17 дисциплини во 8 спортови. Демонстративни спортови биле воена патрола (спорт сличен на биатлон) и ајсшток (спорт сличен на карлинг).
3 Распоред на натпревари
Во продолжение е даден распоред на натпреварите по натпреварувачки денови, но само во спортовите за кои биле доделени медали.
4 Земји-учеснички
На игрите, 28 земји испратиле свои спортисти, чиј вкупен број изнесувал 646. За првпат на Зимските олимписки игри учествувале: Австралија, Бугарија, Грција, Лихтенштајн, Турција и Шпанија. Повторно со свои спортисти на Зимските олимписки игри учествувале Естонија, Југославија, Летонија и Холандија, кои не учествувале на игрите во 1932 година.
5 Освојувачи на медали
1, 7, 5, 3, 15
2, Германија, 3, 3, 0, 6
3, 2, 2, 3, 7
4, 1, 2, 3, 6
5, 1, 2, 0, 3
6, 1, 1, 2, 4
7, 1, 1, 1, 3
8, 1, 0, 3, 4
9, Канада, 0, 1, 0, 1
10, 0, 0, 1, 1
0, 0, 1, 1
6 Поврзано
* Олимписки игри
* Зимски олимписки игри
* Меѓународен олимписки комитет
Токиски национален музеј

Токискиот национален музеј (јап. 東京国立博物, трскр. ''токјо кокурицу хакунуцукан'') е основан во 1872 и претставува најстариот и најголемиот музеј во Јапонија. Музејот удомува и се грижи за голема збирка на уметнички дела и археолошки предмети од Азија, со особена задршка на Јапонија. Во музејот има над 110.000 експон ати, меѓу кои 87 јапонски национални богатства, содржејќи 610 важни културни дела (јули 2005). Музејот исто така врши истражувања и организира образовни збиднувања поврзани со збирката.
Музејот е сместен во паркот Уено во Таити, Токио. Објектот се состои од Јапонска галерија, Галерија на Азија, Галерија на богатствата на „хорју-џи“ и Центарот за истражување и информации.
Постојат ресторани и продавници во музејскиот комплекс како и надворешни егзибиции и градина каде посетители можат да уживаат во сезонски пејзажи.
Музејската збирка е се задржува на древната јапонска и азиска уметност по Патот на свилата. Исто така има и голема збирка на грко-будистичка уметност.
Сите информации во музејот се достапни на јапонски, кинески, англиски, француски, германски, корејски и шпански.
Константинова даровница

Константиновата даровница (лат. ''Donatio Constantini'') е фалсификуван царски декрет со која наводно царот Константин Велики ја предава власта во Рим и во западниот дел од Римското Царство на папата. Константиновиот дар се однесува на документот кој папите долго време го користеле за да ја претстават својата црква и света власт над останатите црковни епископии. Се сметало дека документот бил издаден од страна на императорот Константин Велики на Папа Силвестер I (317-335) според кој императорот му ја предал врховната власт над Западната Римското Царство. Документот содржал акти околу изборот и насочувањето на правата вера, црквата во Рим била избрана над сите останати и била прогласена како врховна, папата добил голем број на привилегии, богати дарови на црквите а римските кардинали го добиле чинот сенатори.
Сепак, неисправноста и невистинитоста на овој документ била докажана од страна на италијанскиот научник Лоренцо Вала. Тој бил добар познавач на класичните јазици и кога го прочитал и анализирал т.н. Константински дар заклучил дека документот не бил напишан во времето на императорот Константин Велики, туку бил создаден подоцна. Дел од научниците сметаат дека тој документ бил направен во времето на Папа Стефан II (752-757), а според други истиот бил направен кон средината на 9 век.
Ондорхан

Ондорхан (|Өндөрхаан) или понекогаш Ундуркан — град во Монголија, 290 километри источно од Улан Батор. Ондорхан има население од околу 15.000 луѓе и е главен град на покраината Хентиј.
1 Географија
Ондорхан се наоѓа во Харлен и е најнаселен дел од покраината Хентиј. Овој град е втор најладен град во државата. Ондорхан се наоѓа во близина на реката Херлен и на зима температурата паѓа и до .
2 Поврзано
* Список на градови во Монголија
Circus (албум на Бритни Спирс)

Циркус е шестиот студиски албум на популарната американска пејачка Бритни Спирс. Албумот дебитираше на првото место во Содинетите Американски Држави и тоа ја прави Бритни Спирс да биде најмладиот женски артист со пет студиски албуми што се искачиле на првото место во првата недела.
Нипон Будокан

Нипон Будокан е арена во центарот на Токио, Јапонија. За многу луѓе од запад, Будокан е синоним за рок концерти од висок ранг. Овде Битлси го имаа своето деби во Јапонија и е локација каде многу албуми Во Живо од Будокан се снимени. Меѓу тоа Нипон Будокан оригинално е изграден за одржување на Џудо натпревари на Летната Олимпијада во 1964.
1 Местоположба
Нипон Будокан е сместен во Китаномару Парк во центарот на Токио, 2 минути одење од Кундашита Подземна Станица и близу Јасукину Храм. Оваа 42 метри осумаголна структура собира 14,201 човек (арена: 2,761 седишта, прв кат: 3,199 седишта, втор кат: 7,760 седишта и 480 места за стоење) и е моделирана по Јумедоно (Сала на Соништата) во Хоројуџи во Нара.
Принцезата и жабецот

Принцезата и жабата (|The Princess and the Frog) е американски цртан филм од 2009 год. Ограничената премиера на филмот беше на 25 ноември 2009 во Њујорк и Лос Ангелес, додека светската премиера беше одржана на 11 декември 2009.
Интересно е дека студиото Волт Дизни преку овој филм го назначи враќањето на рачната техника на цртаната анимација, или враќањето на класичната бајка и жанрот мјузикл. Иако филмот на почетокот беше следен со разни контроверзии заради расните стереотипи, сепак му се насмевнува влегување во списокот на најголемите цртани од Дизни.
Филмот доби номинација за најдобар анимиран филм, и најдобра оригинална песна на 82то издание на Оскар.
1 Кратка содржина
Секој ја знае приказната во која принцезата ја наоѓа вистинската љубов на својот живот кога ќе го бакне жабецот кој преку магија се претвора во згоден принц. Но, во оваа верзија, девојката повторно го бакнува жабецот, но резултатот е сосема поинаков од очекуваниот; а тоа е само едно од бројните изненадувања во мешавината на хуморот, музиката и емоцијата. На крајот љубовта сепак го пронаоѓа својот пат, до принцот и принцезата; или жабата и жабецот.
Зимски олимписки игри 1948

V Зимски олимписки игри се одржале од 30 јануари до 8 февруари 1948 година во Санкт Мориц, Швајцарија. Тоа биле вторите Олимписки игри во овој град, по Зимските олимписки игри 1928.
По паузата од 12 години на неодржување на Олимписките игри, поради Втората светска војна, Зимските олимписки игри доживеале нов почеток. Поради вмешаноста во војната, Германија и Јапонија добиле забрана да учествуваат на игрите.
Натпреварувачката програма, повторно содржела натпревари во скелетон, но по игрите, овој спорт не бил дел од олимиската програма, сè до Зимските олимпписки игри 2002.
1 Избор на град-домаќин
Градот Санкт Мориц бил избран за град-домаќин на игрите на седница на МОК, која се одржала во септември 1946 година. Поради кратката временска рамка, Организацискиот комитет на игрите, со подготовките започнал уште веднаш. Со овој избор, Санкт Мориц станал првиот град во кој биле организирани Зимски олимписки игри по вторпат.
2 Краток преглед
* Хенри Орејлер од Франција и Мартин Лундстром од Шведска биле единствените спортисти кои освоиле по два златни медали. Орејлер победил во алпските дисциплини спуст и комбинација, а освоил и бронза во слалом, додека Лундстром победил во скијачко трчање на 18 км, а освоил злато и како дел од националната штафета во трката 4х10 km.
* Во уметничко лизгање доминирале натпреварувачите од Северна Америка. Во женска конкуренција, победила Барбара Ен Скот од Канада, а во машка конкуренција Дик Батсон од САД.
* Натпреварувачите од Норвешка ги освоиле сите 3 златни медали во скијачки скокови.
3 Спортови
На игрите, биле доделени медали во 22 дисциплини во 4 спортови. Демонстративни спортови биле воената патрола (спорт сличен на биатлон) и зимскиот петобој (спорт кој се состои од алпско скијање, скијачко трчање, мечување, стрелаштво и коњички спорт).
4 Распоред на натпревари
Во продолжение е даден распоред на натпреварите по натпреварувачки денови, но само во спортовите за кои биле доделени медали.
5 Земји-учеснички
На игрите во Санкт Мориц во 1948 година учествувале вкупно 669 спортисти од 28 земји (на игрите во 1936, исто така учествувале спортисти од 28 земји) За првпат на Зимските олимписки игри учествувале: Данска, Исланд, Јужна Кореја, Либан и Чиле. Поради вмешаноста во Втората светска војна, на Германија и Јапонија не им било дозволено да учествуваат, а Естонија и Летонија биле анексирани кон Советскиот Сојуз во 1940 година и не учествувале како самостојни земји, сè до 1992 година. Аргентина се вратила на игрите по пропуштените игри во 1936, а Австралија и Луксембург, кои учествувале на игрите во 1936, не учествувале.
6 Освојувачи на медали
Во табелата се дадени првите десет земји по бројот на освоени медлаи.
1, 4, 3, 3, 10
4, 3, 3, 10
3, 3, 4, 3, 10
4, 3, 4, 2, 9
5, 2, 1, 2, 5
6, Канада, 2, 0, 1, 3
7, 1, 3, 4, 8
8, 1, 3, 2, 6
9, 1, 1, 0, 2
10, 1, 0, 0, 1
7 Поврзано
* Олимписки игри
* Зимски олимписки игри
* Меѓународен олимписки комитет
8 Надворшни врски
* , МОК
Карахија

Карахија е археолошко наоѓалиште во Перу кој се наоѓа 48 километри североисточно од градот Чачапојас. Ова наоѓалиште е познато по тоа што во него се ископани 250 перуански мумии во 1983 година. Овие мумии се балсамирани во саркофаг изработен од почва и камен со брада изработена од дрво.
1 Поврзано
* Историја на Перу
* Перу
Гроб на Свети Петар

Гробот на Свети Петар се наоѓа во базиликата Свети Петар во Ватикан.
1 Историја
По распнувањето на Исус во текот на 1 век од новата ера, во библиската книга Апостолски дела пишува дела еден од дванаесетте апостоли на Исус, ''Симон'' познат како Петар, рибар од Галилеја, ја презел водечката и водачката позиција помеѓу следбениците на Исус. Така, Петар во следните години одиграл голема улога во формирањето на христијанската црква. Името Петар (латински: "''Petrus''"; грчки: "''Petros''"), во превод означува камен или карпа.
Според верувањата, Петар по триесет години мисионерство и проповедење на новата религија, кон втората половина 1 век дошол во Рим каде во 64 година бил уапсен, измачуван и распнат на крст. Ова се случувало во времето кога на престолот на Римското Царство бил императорот Нерон. Тој бил уапсен по големиот пожар кој го опфатил Рим бидејќи Нерон сметал дека христијаните биле виновни за истиот. Пред да биде распнат на крст, апостол Петар побарал да биде распнат со главата надолу.. Распетието се случило во близина на античкиот египетски обелиск во Неронскиот циркус.. Денеска, овој обелиск се наоѓана плоштадот Свети Петар. Тој е еден од неколкуте антички обелисци во Рим.
Според традицијата, Петар бил погребан недалеку од циркусот на Нерон, во Ватиканските ѕидини, што пресметено е на помалку од 150 метри од неговото место каде што починал. Виа Корнелиа денеска се наоѓа на јужната страна од базиликата и плоштадот Свети Петар. Гробот на апостол Петар во почетокот бил означен само со црвен камен, симбол на неговото име. Изградбата на храмот се случила неколку години подоцна, односно по речиси триста години.
На 23 декември 1950 година, Папа Пиј XII официјално го објавил откривањето на гробот на Свети Петар. Тоа било кулминација на десетгодишните археолошки истражувања во криптата на базиликата, под површини кои датирале од 9 век. Самата структура на гробницата се верува дека била изградена во времето на Папа Анаклет во 1 век. На местото биле пронајдени човечки мошти, но не можело да се утврди дали истите припаѓаат на Свети Петар.
Акарај

Акарај или познати како и Тврдина Акарај — археолошко наоѓалиште во долината на реката Хуаура во северниот регион на Перу. Тврдината се наоѓа на три рида и секој рид има свои специфични ѕидини со место за стража и бастион кои сведочат за воениот карактер на тврдината.
1 Наводи
***
2 Поврзано
* Историја на Перу
* Перу
Големиот брат (Србија)

Големиот брат (на Српски латиница: Veliki brat; Српски кирилица: Велики брат) е реалити шоу, снимано и продуцирано во Белград, Србија. Локална верзија е на шоуто ''Big Brother'', и во него се вклучени најмногу натпреварувачи од Србија, заедно со некои од Босна и Херцеговина, Македонија и Црна Гора.
Продуцирано од Емоушн продукција, првата сезона заврши во есента 2006 и беше прикажувана на телевизијата Б92 во Србија, и на локалните канали на РТВ Пинк во Црна Гора и Босна и Херцеговина (Пинк М и Пинк БХ, соодветно). Специјалната сезона со познатите личности запона на 5 мај 2007 година.
Втората сезона започна на 22 септември 2007 и заврши порано, на 28 декември 2007, поради смртта на трите поранешни станари на куќата.
Во 2009, Големиот брат се префрли на Пинк ТВ во Србија, за сезоната ''VIP All Stars''. Регуларното издание сѐ уште е пренесувано од Б92. На македонските граѓани исто така им беше овозможено да учествуваат и македонската телевизија А1 ги доби правата за пренесување на шоуто на нашата територија.
1 Формат
Шоуто е во сопственост на Ендемол. Дванаесет или повеќе луѓе живеат во куќа околу 100 дена, така што секоја недела се исфрла по еден станар. Станарите немаат контакт со надворешниот свет, вкучувајќи други луѓе, весници, телевизија, радио или интернет. На станарите им се задавани задачи секоја недела, а плус и некои дневни. За победникот има награда од 100,000€. Правилата се менуваат, на пример некои станари можат да влезат во ќуќата по стартот на шоуто или пак исфрлените повтороно да се вратат.
Логото со окото за првата сезона е копија на окото од ''Big Brother 2005 (ВБ)''.
2 Сезони и победници
Сезона, Година, Држава, Победник
Прва сезона, 2006., , ,, Иван Љуба
ВИП прва сезона, 2007., Саша Ќурчиќ „Џани”
Втора сезона, 2007., ''прекината''
ВИП втора сезона, 2008., Мирјана „Мими” Ќуровиќ
ВИП трета сезона, 2009., Мирослав „Мики” Ќуричиќ
Трета сезона, 2009., Владимир Арсиќ „Арса”
ВИП четврта сезона, 2010., Милан Мариќ „Шваба”
Четврта сезона, 2011., Маријана Чврљак
ВИП петта сезона, 2013., Жарко Стојановиќ
Петта сезона, 2015, Дарко „Спејко” Петковски
*Шоуто завршило порано од предвиденото без победник, поради смртта на три поранешни станари во сообраќајна несреќа. Наградата била поделена меѓу седумтте станари коишто останале во куќата.
Улијастај

Улијастај (|Улиастай) — град во Монголија. Градот се наоѓа во западниот дел од земјата, на околу 1.115 километри оддалеченост главниот град Улан Батор. Улијастај е главен град на покраината Завхан бил еден од 10 најнаселени градови во Монголија со население од 24.276 жители во 2000 година, но денес има само 16.240 жители. и е на 16 место.
1 Поврзано
* Монголија
* Список на градови во Монголија
Буена Виста (Перу)

Буена Виста е археолошко наоѓалиште со вкупна површина од околу 8 хектари кој се наоѓа во долината реката Чилон, северно од главниот град на Перу - Лима. Ова наоѓалиште за првпат бил истражувано од страна на Фредерик Енгел во 1987 година. Според неговите истражувања, наоѓалиштето потекнува од преткерамичкиот период.
1 Наводи
**
2 Поврзано
* Историја на Перу
* Перу
Кавачи

Кавачи или Кахуачи бил голем церемонијален центар на Наските кој денес се наоѓа во Перу. Ова наоѓалиште било често ископувано од екипата на италијанскиот археолог Џузепе Орефичи. Наоѓалиштето содржи преку 40 градби. Тој е огромен комплекс со површина од 1,5 км<sup>2</sup>. Населението на комплексот секогаш било малубројно, но бил центар за поклонение со огромен број на луѓе за време на церемонијалните настани.
1 Наводи
* Helaine Silverman, ''Cahuachi in the Ancient Nasca World''.
2 Поврзано
* Насканска култура
* Историја на Перу
* Перу
Кахамаркила

Кахамаркила или Кашамаркила е археолошко наоѓалиште кој се наоѓа во близина на главниот град на Перу, Лима, околу 6 километри северно од долината на реката Римак. Вкупната површина на наоѓалиштето е 167 хектари што го прави еден од најголемите археолошки наоѓалишта во Перу. Наоѓалиштето е опколено од мали села. Ова наоѓалиште било голем трговски центар за време на културата Лима.
1 Наводи
*
2 Поврзано
* Историја на Перу
* Перу
Асперо

Асперо е добропроучен археолошко наоѓалиште од старата Чико цивилизација кој се наоѓа на реката Супе во северниот дел на Перу. Во наоѓалиштето биле откриени одлични архитектонски структури со големи платформи, кои за прва пат биле забележани од модерната наука во 1973 година иако доброорганизираното истражување започнало од 1940-те. Според истражувањата се дошло до заклучок дека главна исхрана на жителите на Асперо биле морските плодови, па според тоа се верува дека морската исхрана била најзначајна во раните цивилизациски почетоци на Перу, одошто земјоделските производи. Сепак оваа идеја е доста оспорувана.
1 Поврзано
* Историја на Перу
* Перу
Вињај Вајна

Вињај Вајна (кечуански: ''Wiñay Wayna'') е археолошко наоѓалиште во Перу, поранешна населба во Тавантинсују покрај патот за Мачу Пикчу. Оваа населба била изградена на брдо кое гледа кон долината на реката Урубамба. Вињај Вајна се состои од горен и долен дел поврзан со скали и со фонтани.
1 Поврзано
* Архитектура на Инките
* Тавантинсују
* Перу
Токепала

Токепала се археолошки наоѓалишта или пештери кои се наоѓаат 154 километри оддалеченост од градот Такна во Перу на надморска височина од 2.700 метри надморска височина. Пештерите се 10 метри длабоки, 5 метри широди и 3 метри високи. Во нив се наоѓаат прастари цртежи, кои прикажуваат лов.
1 Поврзано
* Перу
* Историја на Перу
Улангом

Улангом (монголски: mn, ''црвена долина'') е главниот град на покраината Увс во Монголија. Градот се наоѓа на југозапад од Увс Нур и во близина на руската граница.
1 Географија
Улангом се наоѓа на најниската надморска височина во земјата со 939 метри. Градот имал население од 26.319 жители во 2000 година, 23.000 жители во 2006 година), и 22.300 во 2008.) или 28.9% од вкупното население на покраината.
2 Поврзано
* Монголија
* Список на градови во Монголија
Сипан

Сипан е археолошко наоѓалиште во Перу кој датира од време на цивилизацијата Моче. Наоѓалиштето е познато по откривањето на гробот на Господарот од Сипан кој бил пронајден од Валтер Алва. За ова наоѓалиште се смета дека е најзначајно откритие во изминатите 30 години бидејќи гробот бил пронајден недопрен од крадци.
1 Поврзано
* Перу
* Моче
Типон

Типон е археолошко наоѓалиште во склоп на Куско. За наоѓалиштето се верува дека било комплекс со голем парк за кралското раководство на Тавантинсују. Како дел од паркот има и канали за вода низ кои и денес тече истата. Покрај каналите значителни се и терасите, кои дел се ископани а дел се под почвата.
1 Поврзано
* Куско
* Перу
* Тавантинсују
Виткос

Виткос (кечуански: ''Rusaspata'') е археолошко наоѓалиште во регионот Куско во Перу. За наоѓалиштето се верува дека било управувано од Манко Инка за време на шпанската инвазија на Перу. Наоѓалиштето лежи помеѓу денешните села Хуанкакале и Пукјара на рид кој е целосно под територија на градот. Наоѓалиштето повторно било откриено во 1911 година за време на екпедицијата на Хирам Бингам.
1 Поврзано
* Тавантинсују
* Перу
Карал

Карал е археолошко наоѓалиште и бил голема населба во долината на реката Супе во Перу, оддалечен од Лима околу 200 километри. Карал е најстарата населба во Јужна Америка и можеби најстара во светот. Ова наоѓалиште припаѓа на цивилизацијата Чико.
1 Поврзано
* Историја на Перу
* Перу
* Цивилизација Норте Чико
2 Видео
*
Торо Муерто

Торо Муерто или во превод ''мртов бик'' е колекција на стари петроглифи на брегот на Перу. Тие се пронајдени во покраината Кастиља во регионот Арекипа. Наоѓалиштето содржи над 3000 вулкански карпи со петроглифи кои датираат од времето на Хуари културата.
1 Поврзано
* Историја на Перу
* Култура Хуари
* Перу
Тамбомачај

Тамбомачај или Тампумачај (кечуански: ''tanpu mach'ay'') е археолошко наоѓалиште кој потекнува од периодот на Тавантинсују, кој денес се наоѓа во Перу. Често местото се нарекува „бања на Инките“. Наоѓалиштето се состои од неколку аквадукти, канали и водопади кои поминуваат на карпести тераси.
1 Поврзано
* Тавантинсују
* Перу
Вилкабамба (Перу)

:''За други значења на поимот видете ја страната за појаснување.''
Вилкабамба (кечуански: ''Willkapampa'') бил град оформен од страна на Манко Инка Јупанки во 1539 година и бил последно пребежиште на Тавантинсују сè до комплетното колонизирање од страна на Шпанците во 1572 година и со тоа се прекинал отпорот кон шпанската инвазија.
1 Поврзано
* Тавантинсују
* Перу
* Манко Инка Јупанки
2 Наводи
* Deyermenjian, Gregory "Vilcabamba Revisited" in ''South American Explorer'', No. 12 (1985)
**** Santander Casselli, Antonio (no date) "Vilcabamba" in ''Andanzas de un Soñador''.
Кечуамарски јазици

Кечуамарски јазици — предложено јазично семејство кое е составено од кечуански јазици и ајмарски јазици. Јужниот кечуански јазик споделува голем број на одлики со ајмарскиот јазик. Теренс Кауфман го дал овој предлог поради сличностите на јазиците, но историчарите и други јазичари не се согласуваат бидејќи сличностите се поради историски причини.
1 Поврзано
* Кечуански јазици
* Ајмарски јазици
Плоштад „Свети Петар“

Плоштад Свети Петар (италијански: ''Piazza di San Pietro'') — плоштад кој што се наоѓа непосредно пред базиликата Свети Петар во Ватикан, Рим, Италија.
Плоштадот бил изграден во периодот од 1656-1667 година од страна на архитектот Бернини во стил на барок. На локацијата на плоштадот низ историјата се наоѓал циркусот на Нерон. Во времето кога започнала изградбата на новиот плоштад, од антиката останал само обелискот кој датира од 13 век п.н.е. во времето на Стар Египет, и истиот во Рим бил донесен во 37 година, во времето на императорот Калигула. Обелискот е висок 25,5 метри висок, а доколку се смета и крстот кој бил поставен на врвот, неговата висина изнесува 40 метри. Тој е втор најголем обелиск кој е зачуван во денешно време. Се смета дека на ова место бил распнат апостол Свети Петар. Освен обелискот, на плоштадот се наоѓа и фонтана која била изградена во 1613 година.
Чамски јазици

Чамски јазици или познати како ачешко-чамски се австронезиски јазици, дел од подгрупата на сундско-сулавески јазици од групата на малајско-полинезиски јазици. Овие јазици се зборуваат во Ачех, Индонезија и во делови на Камбоџа, Виетнам, и Хајнан, Кина. Овие јазици потекнуваат од прачамскиот јазик, и истиот се поврзува со сахујунската култура. Тие дошле на територијата на денешен Виетнам од Борнео или можеби Малајскиот Полуостров.
Најголем јазик од оваа група јазици е ачешкиот јазик со 3,5 милиони говорници, а потоа следуваат џарајски со 230,000 говорници и чамски јазик со 280,000 говорници. Најсеверен јазик е цатскиот јазик кој се зборува на Хајнан во Кина со околу 3,000 говорници.
1 Историја
Чамските јазици имаат најстара пишана историја од сите австронезиски јазици. Натписите од Донг Јен Чау, напишани на ''старочамски'', датираат од 4 век.
Поради големиот број позајмени зборови од бахнарските јазици (кои пак се австроазиски јазици), денес има голем број слични зборови помеѓу овие јазици.
Роџер Бленч (2006) забележува дека аслиските јазици имаат голем број чамски зборови, што покажува дека во минатото имало чамски говорници на Малајскиот Полуостров.
2 Класификација
Грахам Тургуд (1999:36) ја дава следнава класификација на чамските јазици.*''ачешки јазик''*крајбрежни
**''харојски јазик''**чамски јазик
***''западночамски''***''пан ранг чам''*горски
**едејско-џарајски
***''едејски јазик'' (радејски)
***''џарајски јазик''**чуруанско-северни
***''чуруански јазик''***северночамски
****''роглајски јазик''****''цатски јазик''
Перница

Перница или зглавје — мала и најчесто мека подлога за спиење која се користи за потпирање на главата. Порано, перниците најчесто биле исполнети со волна или пердуви, но денес најчесто се користат синтетички материјали за изработка на истата. Покрај основната функција, перницата може да послужи и за потпирање на телото при седење, но има и перници за декоративни и естетски цели.
1 Поделба на перниците
Перниците се делат на три категории:
# перници за спиење
# ортопедски перници
# декоративни перници
2 Перницата како тема во уметноста и во популарната култура
* „Две перници“ - расказ од истоимената збирка на македонската писателка Оливера Ќорвезироска од 2010 година.* „Од другата страна на перницата“ (''Sa druge strane jastuka'') - песна на српскиот поп-музичар Момчило Бајагиќ.
3 Поврзано
* Вреќа за спиење
* Постелнина
* Кревет
* Спиење
Фрутаријанство

Фрутаријанството е вид на исхрана составена само од плодови. Луѓето кои практикуваат ваков тип на исхрана се нарекуваат фрутаријанци. Тие сметаат дека фрутаријанството е природен и исконски вид на човековата исхрана и дека првите библиски луѓе Адам и Ева во рајската градина биле фрутаријанци. Исто така сметаат дека ниту едно живо суштество, вклучувајќи ги тука животните и растенијата, не сака да биде убиено. Поради тоа тие ги јадат само плодовите кои овошките самите ги даваат, за разлика од веганите кои го јадат и коренот, стеблото, лисјата, цветовите и семињата.
Објаснението кое фрутаријанците го даваат е следно: „Јаболкницата дарува плод за да го береме и изедеме, а ако ние тоа не го сториме, јаболкото самото ќе падне на земјата и тука ќе ја изеде некое друго живо суштество. Но самото дрво ќе продолжи да живее и уште долга низа на години ќе носи јаболка, ќе дарува кислород и уште многу друго. Не е неопходно некому да се одземе животот за да ние можеме да живееме.“
Радикалните фрутаријанци јадат исклучиво овошни плодови кои самите паднале од дрвото.
1 Погледни исто така
* Веганство
* Вегетаријанство
Зимски олимписки игри 2002

XIX Зимски олимписки игри се одржаа од 8 до 24 февруари 2002 година во Солт Лејк Сити, САД. Останати кандидати за организација на игрите биле Квебек, Сион и Естерзунд. Мотото на игрите гласело ''Во светлината на огнот'' (англиски: ''Light The Fire Within'')
Во сенка на терористичките напади од 11 септември 2001 година, безбедносните мерки биле необично строги, што ја намалило спонтаноста и опуштеноста на натпреварувачите и гледачите за време на игрите.
1 Избор на град-домаќин
Одлуката за доделување за организацијата на игрите на Солт Лејк Сити била донесена на 16 јуни 1995 година, на 104-та седнина на Меѓународниот олимписки комитет, која се одржала во Будимпешта, Унгарија. Останати кандидати биле градовите Естерсунд, Сион и Квебек Сити.
Резултати од гласањето за избор на град-домаќин
Град, Држава, 1-ва рунда
Солт Лејк Сити, 54
Естерсунд, 14
Сион, 14
Квебек Сити, 7
2 Спортови
* Алпско скијање (10)
* Биатлон (8)
* Боб (3)
* Нордиско скијање (12)
* Карлинг (2)
* Уметничко лизгање (4)
* Слободно скијање (4)
* Хокеј на мраз (2)
* Санкање (3)
* Нордиска комбинација (3)
* Брзо лизгање на кратки патеки (8)
* Скелетон (2)
* Скијачки скокови (3)
* Скијање на даска (4)
* Брзо лизгање (10)
3 Земји-учеснички
78 национални олимписки комитети испратиле спортисти на игрите.
Камерун, Хонгконг (Кина), Непал, Таџикистан, и Тајланд учествувале на своите први Зимски олимписки игри
************************************************************************** (домаќин)
****
4 Освојувачи на медали
1, 13, 5, 7, 25
2, 12, 16, 8, 36
3, 10, 13, 11, 34
4, 7, 3, 7, 17
5, 5, 4, 4, 13
6, 4, 5, 2, 11
7, 4, 4, 5, 13
8, 4, 2, 1, 7
9, 3, 5, 0, 8
10, 3, 4, 10, 17
11, 3, 2, 6, 11
12, 3, 1, 0, 4
13, 2, 2, 4, 8
14, 2, 2, 0, 4
15, 2, 0, 0, 2
16, 1, 2, 0, 3
17, 1, 1, 1, 3
18, 1, 0, 1, 2
19, 0, 2, 5, 7
20, 0, 1, 2, 3
21, 0, 1, 1, 2
0, 1, 1, 2
23, 0, 0, 1, 1
0, 0, 1, 1
Вкупно 80 76 78 234
5 Поврзано
* Олимписки игри
* Зимски олимписки игри
* Меѓународен олимписки комитет
6 Надворшни врски
* , МОК
Наска

:''За други значења на поимот Наска видете Наска (појаснување).''
Наска е име на систем на долини во јужниот дел на Перу и име на најголемиот град во регионот. Името се користи и за означување на старата цивилизација која живеела во регионот чиј најголем цивилизациски успех го забележала од 300 п.н.е. до 800 година. Оваа цивилизација ги создала насканските линии, стариот град Кахуачи и подземниот воден систем Пукиос.
1 Поврзано
* Перу
* Насканска култура
* Наскански линии
Прв правилник на Македонската револуционерна организација

Првиот правилник на Македонската револуционерна организација е вториот нормативен акт на ТМОРО.
1 Особености
Поради недостаток на изворна документација, не се знае кога точно е донесен Првиот правилник на Македонската револуционерна организација.
Според спомените на Татарчев, одлука за созадавање на правилникот била донесена за време на Ресенското советување, и создавањето на правилникот му било доверено на Иван Хаџи Николов.
Татарчев притоа истакнува дека, праксата ја наметнала потребата од донесување на правилникот, но врз основа на ''членот 14'' од ''Уставот'' на ''МРО'' се гледа дека донесувањето на правилникот било уставна обврска.
2 Членови
Правилникот се состои од 50 члена поделени во 11 глави:
:1. Состав, устројство и должности на револуционерните комитети,
:2. Должности на управните тела на месните комитети,
:3. Должности на членовите на управните тела,
:4. Должности на началниците на групите,
:5. Должности на членовите-работниците,
:6. Коресподенција,
:7. Тајна пошта,
:8. Тајна полиција,
:9. Казни,
:10. Воружување,
:11. Материјални средства.
3 Наводи
Наска (покраина)

:''За други значења на поимот Наска видете Наска (појаснување)''
Покраината Наска (|Provincia de Nazca) е една од петте покраини на регионот Ика во Перу. Главен град на покраината е Наска.
1 Политичка поделба
Покраината е поделена на пет окрузи кој секој е управуван од началник.
2 Окрузи
* Чангило
* Ел Игенио
* Маркона
* Наска
* Виста Алегре
3 Поврзано
* Наска
* Перу
Талес од Милет

Талес од Милет, (; |Θαλῆς (ὁ Μῑλήσιος), ''Thalēs'') — грчки филозоф и научник роден во Милет околу 625 п.н.е и починал околу 547 п.н.е во истиот тој град. Тој им припаѓал на седумтемина древни грчки филозофи кај кои, всушност, се зачнала елинистичката филозофија. Живеел на преминот помеѓу 7-от и 6-от век пред нашата ера. Прочуена е неговата мисла: „Запознај се самиот себеси“. Кога Талес од Милет го прашале: „Што е тешко?“, тој одговорил: „Да се познаваш самиот себеси“. На прашањето „Што е лесно?“, неговиот одговор гласел: „Да му дадеш совет на друг“.
1 Животопис
Според хроничарот Диоген Лаертиј, која пак се повикува на Херодот, на Дурис и на Демокрит, Талес бил по потекло од Феникија, а со родителите се доселил во Милет, град-држава на Егејското Море (во денешна Турција). Талес зборувал феникиски, а по преселбата во Милет научил старогрчки при што добил милетско граѓанство. Татко му Хексамија и мајка му Клеобулина припаѓале на угледно фаникиско семејство од родот на Телиди.
2 Творештво
Талес од Милет ја проучувал природата, астрономијата, математиката. Тој не оставил никаков пишан документ, така што не постојат негови изворни записи. Според Калимах, Талес го открил соѕвездието Малата мечка и ги напишал делата „За солистициј“ и „За еквиноција“ при што прв го претскажал затемнувањето на Сонцето (во 585 година п.н.е.), со што ја стекнал славата на еден од „сеумтемина мудреци“ на антиката. Исто така, ја утврдил рамнодневницата, движењето на Сонцето од еден до друг сонцестој. Покрај тоа, тој ги одредил четирите годишни времиња, ја поделил годината на 365 дена, а последниот ден од месецот го нарекол триесетти. Талес ја одредил големината на Сонцето (Сончевиот круг) и големината на Месечината која според него зафаќа седумстотини и дваесети дел од големината на Сонцето. Памфилиј наведува дека Талес бил одличен математичар кој геометријата ја научил од Египќаните и тој бил првиот кој во кружница впишал правоаголник. Хиероним тврди дека Талес ја измерил висината на пирамидата во Египет според должината на својата сенка. Диоген Лаертиј ја споменува анегдотата според која жителите на Милет му се потсмевале на Талес поради тоа што бил занесен во мислите, така што, во една прилика, кога чекорел замислен и загледан во небото, не ја забележал ископната дупка на патот и пропаднал во неа; тогаш, една старица го прашала како може да знае за небесните тела, кога не гледа пред себе.
2.1 Филозофски погледи
Талес е првиот филозоф и основач на првата филозофска школа — Милетската школа. Аристотел и Хипија тврдат дека Талес импридавал на предметите душевни својства, односно живот, како што е примерот со магнетот и со ќилибарот. Талес е првиот филозоф кој дал одговор на првото филозофско прашање: што е праоснова, пралемент на сè што постои. Според него, праосновата и прапочетокот на сè она што се раѓа и во што по извесно време се враќа е водата, зашто водата е сеприсутна и без неа нема живот, а најверојатно ова тврдење го извел од египетските митови. Талес тврдел дека светот е жив и полн со божества и со тоа ја изразувал динамиката на светот и неговата творечка моќ. Тој сметал дека земјата е рамна плоча која лежи на вода.
Џејда Дувенџи

Џејда Дувенџи (родена на година во ) — турска филмска и театарска глумица. Најголема слава има достигнато со улогата на ''Бену Атаман'' во турската серија 1001 Ноќ.
1 Биографија
Џејда Дувенџи е родена на година во , Турција, како единствената ќерка на Исмаил Дувенџи и Исмаила Дувенџи. Средното училиште го завршила во Кадиќој Анадолу Лисеси, а дипломирала на Универзитетот Мармара. Во 1995 година глумела во серијата ''Palavra Aşklar''. Во 1997 учествувала во натпреварот за убавина во Турција. Во 2002 се омажила за Кан Гиргин по кое направила пауза во глумењето. По несреќниот брак и разводот започнала да оди во модни куќи започнувајќи да се фотографира. На 17 август 2008 година се омажила за стопанственикот Енгин Акгун.
2 Кариера
Во 2002 година учествувала во серијата „''Zalim''“ како една од главните улоги. Во следниот период глумела во повеќе серии, како: „Sil Baştan“, „Kasirga Insanlari“, „Maki", "Hasret“ итн. Најголема слава има достигнато со улогата на Бену Атаман во серијата 1001 Ноќ, како талентирана архитетка вработена во Бинјапи Холдинг.
3 Филмови
* Ejder Kapanı, 2010
* Bir Varmış, Bir Yokmuş , 2005
* Hoşgeldin Hayat, 2004
* Abdülhamit Düşerken, 2003
* Herşey Çok Güzel Olacak, 1998
4 Серии
* 2016 Babam ve Ailesi/ ТВ Серија
* 2015 Maral/ ТВ Серија
* 2014 2015 Aşkın Kanunu / ТВ Серија
* 2011-2014 Umutsuz Ev Kadınları/ ТВ Серија
* 2010-Şen Yuva/ ТВ Серија
* 2009- Biz Evlendik / ТВ Серија
* 2007-2008-2009 Binbir Gece / ТВ Серија
* 2006 Hasret / ТВ Серија
* 2005 Maki / TV Dizisi / ТВ Серија
* 2004 Kasirga Insanlari / ТВ Серија
* 2004 Sil Baştan / ТВ Серија
* 2002 Zalim / ТВ Серија
* 2002 Hastayım Doktor / ТВ Серија
* 2002 Öyle Bir Sevda ki / ТВ Серија
* 2000 Dikkat Bebek Var / ТВ Серија
* 1998 Böylemi olacaktı / ТВ Серија
* 1998 Baba / ТВ Филм
* 1998 Babam Olurmusun / TВ Филм
* 1998 Canlı Hayat / ТВ Филм
* 1998 Çiçek Taksi / ТВ Серија
* 1998 Affet Bizi Hocam / ТВ Серија
* 1997 Son Kumpanya / ТВ Серија /
* 1997 Tatlı Kaçıklar / ТВ Серија
* 1997 Deli Divane / ТВ Серија
* 1997 Köstebek / ТВ Серија
* 1996 Palavra Aşklar / ТВ Серија
5 Театарски Претстави
* Sürmanşet,2008
* Ayşe Opereti,2006
* 3.Türden Yakın İlişkiler, 2001-2003
6 ТВ Програми
* 2005 Bizim Evde Ne Oluyor
* 2003 Çocuk Deyip Geçme
* 2001 Bir Başka Gece
* 2000 Lezzet Saati
* 1998 Şimdi Sıra Sende
* 1997 Seç Bakalım
* 1997 Sabah Şekerleri
* 1996 Cici Kızlar
* 1996 Lıfe Style
Наска (округ)

:''За други значења на поимот Наска видете Наска (појаснување)''
Округот Наска е еден од петте окрузи на покраината Наска во Перу. Управител на Округот е Даниел Освалдо Мантила Бендезу. Округот има население од 25.125 жители и површина од 1252 км<sup>2</sup>.
1 Поврзано
* Окрузи на Перу
* Покраина Наска
* Перу
Инголфур Арнарсон

Инголфур Арнарсон или Инголф Арнарсон (Ingólfr Arnarson односно Ingólfur Arnarson на современ исландски) — признаен како прв постојан нордијски населувач на Исланд. Според Ланднаама (Landnáma) прв гипоставил темелите на населбата и го дал името на Рејкјавик во 874 година. Иако скорешните археолошки наоди во Исланд укажуваат дека населбите започнале порано, датата веројатно е мошне блиска на наведената.
Средновековниот хроничар Ари Торгилсон (Ari Thorgilsson) вели дека Инголфур бил првиот нордијски населеник на Исланд но спомнува дека пред неговото доаѓање во земјата биле присутни ирски монаси но го напуштиле островот бидејќи не сакале да живеат помеѓу новопристигнатите пагани.
Ланднаама која е напишана два или три века по населувањето содржи долга приказна за населувањето на Инголф. Книгата тврди дека тој ја напуштил Норвешка по вмешаноста во крвна освета. Слушајќи за новиот остров кој Гардар Сваварсон (Garðarr Svavarsson), Флоки Вилгердарсон (Flóki Vilgerðarson) и други го нашле во Атлантскиот Океан решил и самиот да замине. Со Хјерлејфр Хродмарсон (Hjörleifr Hróðmarsson), отпловиле кон Исланд. Кога на хоризонтот го забележале копното, ги исфрлил во морето дрвените столбови (кои означуваа дека е старешина) ветувајќи дека ќе се населат таму каде што боговите ќе решат да ги исфрлат на брег. Двајца од неговите робови потоа го пребаруваа крајбрежјето пред да ги најдат дрвените столбови во малиот залив кој подоцна стана Рејкјавик.
За Инголфур се вели дека населил голем дел од југозападниот дел на Исланд, но по неговто населување ништо повеќе не се знае. Неговиот син Тхорстејн Инголфсон(Þorsteinn Ingólfsson) беше главен старешина и се вели дека го основал првиот Тинг односно собрание во Исланд. Тоа собрание е претходник на денешното Алтинги (Althingi) - националниот парламент на Исланд.
Малата Сирена (цртан филм)

„Малата Сирена“ (|The Little Mermaid) е американски цртан филм од 1989 година. Ова е 28-тиот долгометражен цртан филм изработен во продукцијата на „компанијата Волт Дизни“.
1 Расплет
Во цртанот се работи за малечка сирена која упорно сака да го види светот на луѓето, но нејзиниот строг татко и забранува. Сепак таа скришно собира предмети од потонатите бродови на луѓето и ги собира во една пештера. Луда по авантури Ариел се издига на површината на морето каде што ќе здогледа брод на кој има забава. Таа се доближува до бродот и го здогледува принцот Ерик на кому му е роденден. Кога ќе настане несреќа на бродот принцот Ерик паѓа во водата без свест. Таа го спасува и го носи до брегот, кога тој ќе се освести таа си заминува во водата. Ариел ќе се заљуби во Ерик и ќе посака да биде вечно покрај него. Со тоа таа ќе биде спремна да ја плати цената на морската вештерка Урсула, за да и створи нозе. Филмот исто така е мјузикл со прекрасна музика која ќе допри до многу малечки срца.
Наскански линии

:''За други значења на поимот Наска видете Наска (појаснување)''
Насканските линии се низа на стари геоглифи кои се наоѓаат во пустината Сечура во Перу. Тие се денес дел од светското културно наследство на УНЕСКО. Површината кои ја зафаќаат линиите е околу 80 километри помеѓу градовите Наска и Палпа. Иако некои од линиите и приказите наликуваат на елементи од културата на Паракас, сепак научниците тврдат дека тие се всушност дел од културата на Наските кои датираат од 200 п.н.е. до 700 година. Линиите се во форма на различни животни.
Линиите се создадени со помош на копање, односно со отстранување на црвеникавата површина и со појавување на посветла почва. Голем број од формите имаат геометриска структура, но има и во форма на живони како на пример птица, мајмун, риба и човекови форми. Најголемата фигура е долга 200 метри. Денес има голема дебата за причините за создавање на линиите, но голем дел од истражувачите веруваат дека тие имале религиозна цел.
Поради сувата клима која владее во тој дел од Перу, линиите денес се доста добро зачувани. Мали промени на климата во пустинскиот дел може да оштети голем дел од формите.
1 Поврзано
* Насканска култура
* Перу
2 Користена литература
* Aveni, Anthony F. (ed.) (1990). ''The Lines of Nazca''. Philadelphia: American Philosophical Society. ISBN 0-87169-183-3
* Haughton, Brian. (2007). ''Hidden History: Lost Civilizations, Secret Knowledge, and Ancient Mysteries''. Career Press. ISBN 1-56414-897-1
* Lambers, Karsten (2006). ''The Geoglyphs of Palpa, Peru: Documentation, Analysis, and Interpretation''. Lindensoft Verlag, Aichwald/Germany. ISBN 3-929290-32-4
* Reinhard, Johan (1996) (6th ed.) ''The Nazca Lines: A New Perspective on their Origin and Meaning''. Lima: Los Pinos. ISBN 84-89291-17-9
* Stierlin, Henri (1983). ''La Clé du Mystère''. Paris: Albin Michel. ISBN 2226018646
* von Däniken, Erich (2003). Arrival of the Gods: Revealing the Alien Landing Sites of Nazca. Vega, London. ISBN 1-84333-053-9; first published (1977) as "Zeichen für die Ewigkeit". Bertelsmann Verlag, Munich.
Ланднама

''Ланднаамабок'' (Landnámabók - значејќи „Книга за доселувањето„) честопати се среќава со скратен наслов ''Ланднаама'' (Landnáma) е средновековен исландски ракопис кој детално го опишува доселувањето на Исланд од страна на нордијците во 9 и 10 век н.е.
1 Кратка содржина на Ланднаама
Ланднамабок започнува со првото населување на Инголфур Арнарсон (Ingólfur Arnarson) Рејкјавик и неговто полагање право врз земјата што е на север, запад, исток и југ. Понатака продолжува со опис на првите потомци на првобитните населувачи следејќи важни настани и семејни истории до 12 век. Опишани се над 3000 луѓе и 1400 населби. Ланднаамабок набројува 435 мажи како првобитни населувачи, мнозинството од нив населувјќи ги северните и југозападните делови на островот. Книгата останува извор од непроценлива вредност како за историјата така и за генеалогијата на исландските луѓе.
2 Зачувани верзии
Постојат три зачувани средновековни верзии на Ланднаамабок.
*''Sturlubók'' од Стурла Тхордарсон (Sturla Þórðarson)
*''Hauksbók'' од Хаукур Ерлендсон (Haukr Erlendsson), заснована на ''Sturlubók'' и изгубената верзија од Стирмир Каарасон (Styrmir Kárason)
*''Melabók''
Занде-јазици

Јазиците Занде се неколку мошне сродни убангиски јазици кои се зборуваат во Централноафриканската Република, Демократска Република Конго и Судан. Најзастапен е јазикот Занде, со преку милион говорници.
1 Јазици
Поред ''Ethnologue'' 15, ова јазично семејство се состои од следниве јазици:
* Барамбо-памбијански: Барамбу, Памбија
* Занде-нзакарански: Геме, Кпатили, Нзакара, Занде
Меѓународен ден на мајчиниот јазик

Меѓународен ден на мајчиниот јазик — ден на кој се одбележува мајчиниот јазик во земјите. Прогласен е на XXX седница на Генералната конференција на УНЕСКО во 1999 г, именувајќи го 21 февруари — ден на кој се одржани драматичните протести за бенгалскиот јазик. Во 2000 г, овој датум е промовиран како Ден на лингвистичка и културна разновидност и повеќејазичност.
Според статистичките податоци, во последните три века има изумирање или драматично намалување на јазиците, особено на американскиот и австралискиот континент. Во светот денес се зборуваат околу 6.500 јазици, а на околу половина им се заканува исчезнување во многу делови од светот.
Team (словачка група)

Team е словачка рок група. Основана е почетокот на 80те години во 20 век. Во годините 1989, 1990 a 1991 ја добиват наградата „Zlatý slávik„(Златен славеј). 1991 година истата награда ја добива главниот вокал на групата, Павол Хабера во категоријата „пејач„. По големиот успех на првиот албум „Тим„, бендот целиот албум го сними наново но на есперанто јазик. Toa им овозможи турнеји и надвор од границите на тогашната Чехословачка, како и концерт во Велика Британија.
Особено се прославиа со синглот „Držím ti miesto„ (Ти го чувам местото) од нивниот трет албум, Team 3, издаден во 1990 година. Песната околу 15 години подоцна ја отпеа и словачката пејачка Зузана Сматанова во рамките на телевизијско шоу на првиот канал од Словачката државна телевизија.
1 Дискографија
* Team 1 (Opus, 1988)
* Ora Team' / Team en Esperanto (1989)
* Team 2 - Prichytený pri živote (Opus, 1989)
* Team 3 (Opus, Tommü Records, 1990)
* Team 4 (Tommü Records, 1991)
* Team 5 (Tommü Records, 1993)
* Team 6 - Voľná zóna (ENA Production, 1996)
* Team 7edem (Forza, 2000)
* Mám na teba chuť :-) (Universal Music, 2002)
* Live in Praha (Interkoncerts, 2003)
* Team X (Universal Music, 2004)
* Team 11 (Universal Music, 2007)
1.1 Компилации
*''Team – Hity'' (Music 42, 1994)
*''Best of Team'' (1997)
*''Team – Zlaté hity'' (Tommü Records, 2000)
*''Best of – Piesne o láske'' (2002)
*''Best Of 1988-2005'' (2005)